Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 967

5. IRÁNYVONAL SZOCIÁLIS PARTNERSÉGI MEGÁLLAPODÁSOK- KAL B ŐVÍTENI KELL A FOGLALKOZTATHATÓ- SÁGOT JAVÍTÓ INTÉZKEDÉSEK ALKALMAZÁSÁ- NAK LEHET ŐSÉGÉT A tagállamok erőfeszítései önmagukban nem elegendők arra, hogy a kívánt eredményt elérjék a foglalkoztathatóság javításában. Ezért: a szociális partnerek ösztönzése szükséges — felelősségi körük és tevékenységi területük minden szintjén — annak érdekében, hogy a lehető leghamarabb megállapodások jöjjenek létre a képzés, a munkahelyi tapasztalatszerzés és gyakorlat, a tanoncképzés, továbbá más, a fiatal és felnőtt munkanélküliek foglalkoztathatóságát javító intézkedések elterjesztésére és a munkaerőpiacra kerülésük elősegítésére. 2000/52. szám A Kormány célja a foglalkoztathatóság javítása érdekében a szociális partnerek fokozottabb bevonása és ilyen célú megállapodás kötése azért, hogy — a fiatalok szakképzésében a gyakorlatigényes részek oktatása a mainál megfelelőbb intézményi és technikai feltételek között folyjon; — a szakképzettség nélkül munkaerőpiacra lépett fiatalok nagyobb arányban szakképzésben részesüljenek; — a pályakezdő fiatalok „gyakornoki rendszere” elterjedtebbé váljon; — a felnőtt korúak szak- és átképzésében előrelépés történjen. Indoklás Sok más ország tapasztalatával összhangban hazánkban is komoly gond, hogy a szociális partnerek együttműködése a foglalkoztathatóság javítása tekintetében jelentős kihasználatlan lehetőségeket tartalmaz. E tartalékok kihasználása, a partnerek aktivitásának fokozása nagymértékben segítheti a pályakezdő fiatalok és felnőtt munkanélküliek munka világába történő integrálását, a szakképzés színvonalának emelését. Korábbi intézkedések A szociális partnerek munkaügyi érdekegyeztetésbe vonásának intézményrendszere kiépült és működik. Ez az intézményrendszer 1999 óta átalakulóban van. A partnerek együttműködése az esetek döntő részében a Kormány által kidolgozott jogszabályok és programok véleményezésére terjedt ki, és nem sikerült kialakítani azokat a működési mechanizmusokat, amelyek lehetővé tették volna a szociális partnerek aktívabb közreműködését a feladatok megfogalmazásában, az általuk felvállalható feladatok meghatározásában és végrehajtásában a foglalkoztathatóság növelése érdekében. A helyzetet nehezíti az, hogy — a vállalkozásoknál a humánerőforrás-fejlesztésre kevés gondot fordítanak; — a szakmunkásképzésben a munkahelyi tanműhelyek száma nagyon alacsony, a munkahelyi igények a szakképzést kevésbé képesek befolyásolni; — a szakmai mobilitás és a szakmai továbbképzés tekintetében a munkaadók nem eléggé dinamikusak. Szükséges akciók A konkrét cél a működő intézményrendszer (Országos Munkaügyi Tanács, az OMT Munkaerőpiaci Bizottsága, a Munkaerőpiaci Alap Irányító Testülete, az Országos Szakképzési Tanács, a Megyei Munkaügyi Tanácsok) hatékonyságának növelése. Az irányelvben foglaltakkal összhangban átfogó akciók kidolgozására van szükség. Az Oktatási Minisztérium országos koordináló szerepének biztosításával az OMT szintjén elő kell készíteni egy megállapodást arról, hogy ajánlások készüljenek az érdekegyeztetés lehetőleg valamennyi szintjén arra vonatkozóan, hogy a munkaadók aktívabb befolyást gyakoroljanak a képzési szerkezet alakítására, valamint a gyakorlati tanműhelyek számának növelésére. Ennek során megkülönböztetett figyelmet kell fordítani a pénzügyi-szervezeti eszközök eredményességét növelő feladatokra. A megállapodás keretében célszerű olyan intézkedési javaslatokat, a partnerek együttműködésére vonatkozó konkrét programokat megfogalmazni, amelyek elősegítik a foglalkoztathatóság növelését, mint például a rugalmas foglalkoztatási formák elterjesztéséhez szükséges feltételek meghatározása és kialakításuk megkezdése. Mutatók A megállapodásban rögzíteni szükséges azokat az indikátorokat is, amelyek érzékeltetni képesek a vállalt feladatok várható eredményeit.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes